Ψυχικό τραύμα και εξάρτηση από ουσίες: η σχέση τους στη ζωή των γυναικών
Creators: name: Τσελεπή, Μαρία Χρήστου
Publisher: name: Aristotle University of Thessaloniki
Year: 2013
Subjects: εξάρτηση
Τραύμα
γυναίκα
addiction
trauma
woman

description: Η έρευνα και η κλινική εμπειρία επιβεβαιώνουν τη στενή σύνδεση της χρήσης ψυχοδραστικών ουσιών στον γυναικείο πληθυσμό και των εμπειριών έκθεσης σε βία. Οι κλινικοί αναγνωρίζουν συνεχώς περισσότερο ότι πολλές, αν όχι οι περισσότερες, εξαρτημένες από ουσίες γυναίκες κουβαλούν το βαρύ φορτίο παιδικών τραυματικών βιωμάτων, πολύ συχνά παιδική σεξουαλική κακοποίηση – αιμομιξία. Στην περίπτωση αυτή η χρήση ουσιών ερμηνεύεται ως «στρατηγική επιβίωσης» προκειμένου να αντέξουν τις έντονα τραυματικές τους εμπειρίες. Συχνά, οι γυναίκες αυτές που έχουν κακοποιηθεί στην παιδική ηλικία, βιώνουν επιπρόσθετες τραυματικές εμπειρίες ως χρήστριες στην ενήλικη ζωή τους. Η παρούσα εργασία λοιπόν στοχεύει να ρίξει φως στη σχέση ψυχικού τραύματος και εξάρτησης από ουσίες στη ζωή των γυναικών. Επιχειρεί να διερευνήσει την αλληλεπίδραση τους, να θέσει σκέψεις, ερωτήσεις, προβληματισμούς, να αποκαλύψει αθέατες πλευρές. Αρχικά παρουσιάζεται η ιστορία της έννοιας του ψυχικού τραύματος μέσα στο πεδίο της ψυχιατρικής, όπως εξελίχθηκε με την πάροδο των χρόνων, τις αλλαγές των κοινωνικοπολιτισμικών συνθηκών και του επιστημονικού λόγου. Παρατίθενται τρεις διαφορετικές σειρές ερευνών η σύνθεση των οποίων έχει διαμορφώσει την σύγχρονη κατανόηση του ψυχικού τραύματος. Αποκαλύπτεται πως η έρευνα κάθε συγκεκριμένου τύπου τραύματος ήκμασε μέσα από μια σύνδεση με ένα κοινωνικοπολιτικό κίνημα. Εν συνεχεία γίνεται αναφορά στις θεωρητικές προσεγγίσεις που έχουν συνδεθεί με το τραύμα. Κάποιες απ΄ αυτές εκφράζουν το κυρίαρχο μοντέλο της ψυχιατρικής σήμερα. Άλλες, έχουν αναδειχθεί μέσα από τη σχέση τους με κοινωνικά κινήματα και ενσωματώνουν μια κριτική στάση σε σχέση με τον παραδοσιακό επιστημονικό λόγο. Σε μια προσπάθεια ολιστικής κατανόησης του θέματος, περιγράφονται οι συνθήκες εγκατάστασης και εξέλιξης του ψυχικού τραύματος μέσα από την αλληλεπίδραση πολλαπλών συστημάτων ( οικογένεια, κοινωνία, κουλτούρα). Προσεγγίζεται επίσης η νευροφυσιολογική και ψυχική διαδικασία που συνδέεται με το βίωμα του ψυχικού τραύματος στην παιδική ηλικία και στην ενήλικη ζωή. Ένα σημαντικό μέρος της παρούσας εργασίας αποτελεί η διερεύνηση της φύσης της σχέσης τραύματος – εξάρτησης και η ανάπτυξη των θεραπευτικών ζητημάτων που την αφορούν. Παρατίθεται ερευνητικό υλικό, γίνεται αναφορά στο ρόλο των Θεραπευτικών Προγραμμάτων και των ειδικών, σε θέματα διάγνωσης και πρόγνωσης, στους στόχους και στα εμπόδια της θεραπείας. Κλείνοντας γίνεται μια σύνοψη της εξειδικευμένης θεραπευτικής διαδικασίας.
description: Research and clinical experience have proven the close relationship between substance abuse in female population and experiences of being exposed to violence. Clinicians continuously support that many, if not most, addicted women carry the burden of child traumatic experiences, often child sexual abuse-incest. In such cases substance abuse can be interpreted as a 'survival strategy' in order to be able to cope with these intense traumatic experiences. Often women who have been abused as children, experience additional traumatic experiences as addicts in their adult life. The aim of this paper therefore intends to 'shed a light' in the relationship between psychic trauma and substance dependence in women addicts. This paper attempts to investigate their interaction (psychic trauma-substance dependence). Initially the history of the meaning of psychic trauma is presented in the field of psychiatry, as it evolved within the years, the changes in socio-politic conditions and scientific speech. Three different researches are presented, the composition of which has formed the present understanding of psychic trauma. It will be revealed that the research of every specific type of psychic trauma grew through connections to a socio-politic movement. Furthermore, the paper mentions the theoretical approaches that have been linked to trauma. Some express the main model of psychiatry today. Others, have risen through their relationship with social movements and incorporate a judgmental point of view in relation to the traditional scientific speech. In an attempt to holistically understand this topic, the conditions are discussed under which the psychic trauma has taken place and evolved through the interaction of multiple systems (family, society, culture). Furthermore the paper 'touches' on the neurophysiological and psychological process connected to the experience of psychic trauma in childhood and adult life. An important part of this paper is the investigation of the nature of the relationship between trauma -addiction and the development of treatment aspects. The paper also presents research materials; mentions the role of rehabilitation programs and clinicians, aspects of diagnosis and prognosis, targets and treatment obstacles. Finally there is a summary of the specialized treatment process.